kardosdrur/scandi-wiki huggingface dataset:
Landsforbundet for Kvinders Valgret

Landsforbundet for Kvinders Valgret (LKV) var en dansk forening som arbejdede for kvinders valgret fra 1907 til 1915.

LKV blev stiftet i 1907 som en samlende paraplyorganisation for en række andre foreninger som arbejdede for at få indført valgret til kvinder. Blandt de stiftende foreninger var Danske Kvindeforeningers Valgretsudvalg (dannet i 1898) og Valgretsforbundet (dannet i 1904). LKV fik 160 lokalforeninger med ca. 12.000 medlemmer. Fra 1908 udgav LKV bladet Kvindevalgret.

Den drivende kraft bag Landsforbundet for Kvinders Valgret var Elna Munch som blev næstformand og formand for forretningsudvalget. Blandt hovedinitiativtagerne var også Johanne Rambusch som var LKV's formand i hele foreningens levetid, Julie Arenholt som redigerede Kvindevalgret fra 1908 til 1912, og Marie Hjelmer som var hovedbestyrelsens sekretær i hele foreningen levetid.

Kvinder fik valgret til kommunalvalg i Danmark i 1908 og til Rigsdagen i 1915. LKV arrangerede sammen med Dansk Kvindesamfund og antal andre kvindeorganisationer et kvindeoptog med 10-12.000 kvinder, Kvindetoget, gennem København på grundlovsdag 1915 for at fejre valgretten. Herefter blev foreningen opløst da den havde nået sit mål.

Referencer 

Foreninger fra Danmark
Etableret i 1907
Ophørt i 1915
Kvindebevægelsen
Krzysztof Wielicki

Krzysztof Jerzy Wielicki (født 5. januar 1950) er en polsk bjergbestiger, der bliver betragtet som en af de dygtigste bjergbestigere fra Polen nogensinde. Han er den femte person i verden, der har besteget alle 14 Otte-tusinder (bjerge der er højere end 8.000 m), og han er den første person, der har besteget både Mount Everest, Kangchenjunga og Lhotse om vinteren. Han er medlem af The Explorers Club.

Eksterne henvisninger 

Sportsfolk fra Polen
Bjergbestigere
Filip af Orléans (1838-1894)

Prins Filip af Orléans (Ludvig Filip Albert; ;  – 8. september 1894) var en fransk prins, der var tronfølger i Frankrig fra 1842 til 1848.

Filip var den ældste søn af Prins Ferdinand Filip af Orléans og Helene af Mecklenburg-Schwerin og sønnesøn af Kong Ludvig-Filip af Frankrig. Faderen var tronfølger i Frankrig fra indførelsen af Julimonarkiet i 1830 med titlen kongelig prins og efterfølgende hertug af Orléans (). Faderen døde som 31-årig i 1842, hvorefter den mindreårige Filip overtog positionen som tronfølger. Han kom dog aldrig til at efterfølge sin farfar, der måtte abdicere ved Februarrevolutionen og Julimonarkiets sammenbrud. Han og hans familie måtte efterfølgende gå i eksil i England, hvor han døde i 1894.

Referencer

Eksterne henvisninger 

Huset Bourbon-Orléans
Tronprætendenter af Bourbon-Orléans
Kongelige fra Frankrig
Tronfølgere som aldrig tiltrådte
Franskmænd i 1800-tallet
Personer fra Paris
Sundsager

Sundsager, Sundager (dansk) eller Sundsacker (tysk) er en bebyggelse ved Slien på halvøen Svansø i Sydslesvig. På Sliens modsatte bred ligger byen Arnæs. Administrativt hører stedet under Vindemark Kommune i Rendsborg-Egernførde kreds i den nordtyske delstat Slesvig-Holsten. I kirkelig henseende hører Sundsager til Karby Sogn. Sognet lå i Risby Herred (senere Svans godsdistrikt, Egernførde Herred), da området var dansk. 

Sundet ved Sundsager er med omtrent 240 meter et af de smalleste steder i Slien, hvorfor der i 1826 blev etableret en færgeforbindelse over til Arnæs. Selve retten hertil var allerede givet 1667. Den lille kabeltrukne færge (pram) sejler dog kum om sommeren. På samme sted krydsede tyske tropper i februar 1864 Slien ved hjælp af en pontonbro og omgik dermed danske spærringer ved Dannevirke og Mysunde (→Overgangen over Slien). 

Færgebyen er første gang nævnt 1622. Tæt på ligger Gereby Mølle og Svaneborg.

Noter 

Svans
Slien
Musse Scheel

Asta Maria Andrea Scheel (født Bruun, 17. juli 1868 i København, død 13. december 1944 på Kommunehospitalet, sammesteds), bedre kendt som Musse Scheel, var eneste datter og arvtager til legationsråd F.C. Bruun. Musse Scheel havde forsøgt sig som skuespillerinde, men var mest kendt af samtiden for sine store armbevægelser, filterløse natur og lejlighedsvist aparte holdninger, der gjorde hende til kendt medieperson i 1920'ernes og 1930'ernes København.

Referencer

Eksterne henvisninger 
 

Personer fra København
Skuespillere fra Danmark
Anne Beathe Tvinnereim

Anne Beathe Tvinnereim (født 2. maj 1974 i Halden) er en norsk politiker og anden næstformand for Senterpartiet. Tvinnereim har siden 2021 været  udviklingsminister i Regeringen Jonas Gahr Støre siden 2021. 

Hun var ansat som politisk sekretær i Centerpartiet fra 1998 til 2000 og Senterpartiet Storting-gruppe fra 2002 til 2005. Tvinnereim var stedfortrædende politisk rådgiver i Transport- og Kommunikationsministeriet i 2006 og var fra 2011 til regeringsskiftet efter stortingsvalget i 2013. statssekretær i ministeriet for lokalstyre og regional udvikling. I 2013 blev hun valgt ind i Centerpartiets hovedbestyrelse. Fra 2020 er hun byrådsmedlem for klima og miljø i Viken amt.

Eksterne henvisninger 

Stortingsrepræsentanter fra Senterpartiet
Udviklingsministre fra Norge
Diplomater fra Norge
Personer fra Halden
Politologer fra Norge
Anette Trettebergstuen

Anette Trettebergstuen (født 25. maj 1981 i Hamar) er et norsk politiker fra  Arbeiderpartiet. Trettebergstuen har siden 2021 været minister for kultur og ligestilling i Jonas Gahr Støres regering siden 2021. Hun er blevet valgt til Stortinget fra Hedmark siden 2005, og blev valgt til partiets centrale eksekutivkomité på Arbeiderpartiet Stortinget i 2009. Ved Stortingsvalgets i 2017 var hun Arbeiderpartiets første kandidat i Hedmark.

Eksterne henvisninger 

Politikere fra Arbeiderpartiet
Personer fra Hamar
Kaspar Colling Nielsen

Kasper Colling Nielsen er en dansk forfatter og taleskriver.
Han har udgivet flere bøger og fungeret som taleskriver i Klima-, Energi- og Forsyningsministeriet mens Dan Jørgensen var minister.

Nielsen debuterede som forfatter i 2011 med Mount København.
I 2013 kom Den Danske Borgerkrig 2018-24.
Det Europæiske Forår er fra 2017, Dengang dinosaurerne var små fra 2019 og Frelseren fra Hvidovre fra 2021.

En af Nielsen historier blev filmatiseret til Janus Metz' kortfilm Det korte liv'' fra 2014.
Nielsen var manuskriptforfatter på projektet.

Henvisninger 

Romanforfattere fra Danmark
Modtagere af Holbergmedaljen
Inanna

Inanna var gudinde for frugtbarhed, kærlighed og krig i sumerisk mytologi; hendes akkadiske navn var Ishtar. Hun blev især æret i Eannas tempelkompleks i byen Uruk. Inanna er forbundet med krig, aggression og ønsket om magt, såvel som fysisk kærlighed og erotisk tiltrækning.

Mytologi 
Myterne fremhæver ofte Inannas ophidsede natur og de alvorlige konsekvenser af hendes vrede og seksualitet. Navnet antages at betyde "Himmelens herskerinde". En af de mere berømte fortællinger handler om, at hun rejser ned i underverdenen og vender tilbage til livet for at redde sin elsker Dumuzi; en anden handler om, at gartneren Shukalletuda befrugter hende, mens hun ligger og sover.

Inanna og Dumuzi 
En myte om Inanna drejer sig om årstidernes komme. Hun gik hen til sin søster Ereshkigal, dronningen af dødsriget. På vejen dertil skulle hun passere syv porte, og ved hver port skulle hun tage et stykke tøj eller et smykke af. Da hun nåede frem til sin søster, var hun helt nøgen og magtesløs. Inannas søster ville beholde hende i dødsriget, men hun havde en betingelse for at lade Inanna komme tilbage til livet: en anden skulle erstatte hende i dødsriget. Inannas mand Dumuzi og hans søster Gesthinanna boede der i seks måneder hver, men fordi Inannas mand var vegetationens gud, døde alle planter, mens han var i dødsriget. Da han kom tilbage, begyndte alt at vokse igen, og det blev sommer.

Litteratur

Referencer

Eksterne henvisninger 
 Inana/Ištar (goddess) på oracc.museum.upenn.edu hentet 30.oktober 2021
 Inanna - skymningens drottning, övers. Lennart Warring och Taina Kantola (Bokförlaget Atlantis, 2011).

Sumerisk mytologi
Augusta Finne

Augusta Antonette Finne (1868-1951) var en norsk billedhugger, bosat i Danmark fra 1901. Hun blev født i Bergen 11. marts 1868 og døde i Birkerød 19. august 1951. Forældrene var løjtnant, senere oberstløjtnant Edvard Gabriel Finne og Vibeke Cathrine Birkeland. Augusta Finne giftede sig første gang i 1896 med sagfører, senere sekretær i Kirkedepartementet i Norge Carsten Warenstedt Døvle. Ægteskabet opløstes, og Augusta Finne giftede sig anden gang i 1905 med assistent i Finansministeriet i Danmark, senere sekretær i Generaldirektoratet for Post- og Telegrafvæsenet, Hans Berg.

Uddannelse 
Den kgl. Tegneskole i Kristiania, det senere Oslo, blev i 1894 den første mulighed for Augusta Finne for at få en kunstnerisk uddannelse. Her anbefalede hendes lærer Matthias Skeibrok hende at blive billedhugger, og med sigte på dette rejste hun til København og arbejdede i en periode i værkstedet hos den norsk/danske billedhugger Stephan Sinding. Herefter, i 1906, blev hun optaget på Kunstakademiet i København på Modelskolen for Billedhuggere. Hun elev hos Vilhelm Bissen til 1908.

Kunstnerisk virke 
På Stephan Sindings værksted havde Augusta Finne i 1895 udført en skulptur i naturlig størrelse "Hvilende dreng i solskin". Hun videreudviklede sin naturalistiske stil og arbejdede senere primært som portrætskulptør. Hun udførte eksempelvis portrætbuster af den norske sprogforsker Ivar Aasen i 1896 og skuespilleren Johanne Dybvad, af professor og kunsthistoriker Vilhelm Wanscher samt i 1930 af forfatteren Emma Gad. Busten af Emma Gad blev støbt i bronze og placeret i foyeren i Kvindernes Bygning i København i 1936.

Rejser og udlandsophold 
Italien, Paris, London, München

Stipendier og udmærkelser 

 1902, 1903 Hielmstierne-Rosencrone
 1905 Raben-Levetzau
 1906, 1909, 1912 Akademiets stipendier

Udstillinger 

 1898 Statens Kunstut., Kristiania
 1901-1920 Charlottenborgs Forårsudstilling
 1905 De afvistes Udstilling, Charlottenborg
 1909 München
 1914 Den baltiske Udstilling, Malmö
 1915 Norsk Kunstudstilling, Charlottenborg
 1920 Kvindelige Kunstneres Retrospektive Udstilling, København

Værker - portrætbuster 
 1896 Ivar Aasen, norsk sprogforsker og digter
 1901 Johanne Dybwad, norsk skuespiller
 1905 Vilhelm Wanscher, professor, kunsthistoriker
 1909 Oscar Wanscher, kirurg
 1910 (udst.) Johan Svendsen, komponist
 1914 Carl Petersen, arkitekt
 1930 Emma Gad, forfatter, bronze, Kvindernes Bygning, København

Værker i offentlig eje 

 1896 Ivar Aasen, bronze, Nasjonalgalleriet, Oslo og Statens Museum for Kunst, København
 Efter 1901 Johanne Dybvad, marmor, Statens Museum for Kunst.

Litteratur 

 "Kunst", København 1901, hefte 8-9
 J. Thiis "Norske malere og billedhuggere", Bergen 1905, bd.3, s. 33
 Becker Thieme "Allgemeines Lexikon der bildende Künstler", Leipzig 1915, bd. 11, s. 586
 Weilbach Kunstnerleksikon, København 1947, bd. 1, s. 312-313 (Online: Augusta Finne via Rosekamp.dk)
 R. Revold "Norges billedkunst i det 19. og 20. århundre", Oslo 1953, bd.2, s. 354

Referencer til kilder 

Billedhuggere fra Danmark
Billedhuggere fra Norge
Personer fra Bergen
Kvindelige kunstnere fra Danmark
Kvindelige kunstnere fra Norge
Spending (Angel)

Spending (dansk) eller Spenting (tysk) er en bebyggelse beliggende nordøst for landsbyen Mårkær i det centrale Angel i Sydslesvig. Stedet hører administrativt under Mårkær kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Spending under Bøl Sogn. Sognet strakte sig over både Strukstrup Herred og Mårkær Herred (Gottorp Amt), da Slesvig var dansk.

Spending er første gang nævnt 1391. Forleddet er en omlydt form af spand. Landsbyen blev nedlagt i senmiddelalderen, måske i pestårene omkring 1350. Da antoniterordenen købte gården Mårkær i 1391 for at oprette Mårkær Kloster, blev Spending kun nævnt som marknavn. Nutidens bebyggelse, der overtog marknavnet, er nyere. Omgivende bebyggelser er Smedegade, Langdel, Paddeborg, Mølmark og Fruelund (tilhørende Rygge kommune).

I Spending findes et renseanlæg for spildevand.

Noter 

Byer i Angel
Priser og nomineringer modtaget af Mads Mikkelsen

Liste over priser og nomineringer modtaget af skuespiller Mads Mikkelsen.

Større priser

BAFTA Award

Bodil-prisen

Cannes Film Festival

César Awards

European Film Awards

Robert-prisen

Øvrige priser

Academy of Science Fiction, Fantasy & Horror Films, USA

Chlotrudis Awards

CinEuphoria Awards

Copenhagen TV Festival

Critics Choice Super Awards

Dublin Film Critics Awards

Días de Cine Awards

Fangoria Chainsaw Awards

Fantosporto

Film Club's The Lost Weekend

Göteborg Film Festival

Hollywood Critics Association

Houston Film Critics Society Awards

IGN Summer Movie Awards

Indiana Film Journalists Association, US

Indiewire Critic's Poll

International Cinephile Society Awards

International Online Film Critics' Pill

Italian Online Movie Awards

Kids' Choice Awards, USA

London Critics Circle Film Awards

Munich Film Festival

NAVGTR Awards

New Mexico Film Critics

Ole Awards

Online Association of Female Film Critics

Online Film & Television Association

Online Film Critics Society Awards

Palm Springs International Film Festival

Phoenix Critics Circle

Puchon International Fantastic Film Festival

Rouen Nordic Film Festival

San Sebastián International Film Festival

Sarajevo Film Festival

Satellite Awards

Seattle International Film Festival

SESC Film Festival, Brasilien

Svendprisen

Telluride Film Festival, US

The Game Awards

Toronto Film Critics Association Awards

TV Guide Awards

Zulu Awards

Noter 

Mikkelsen, Mads
Stedum

Stedum (på tysk Steidum) var en landsby og et sogn på den nordfrisiske ø Sild ud for Sønderjyllands vestkyst. Stedum Kirke var beliggende syd for Kejtum og øst for Rantum. Den gik under ved stormfloden i 1362 (den store manddrukning). Om den oversvømmede landsby minder endu marknavnet Stedum Enge. Vaderne sydøst for Sild (ved Rantumbassin) kaldes også for Stedum Bugt (Steidum Bucht).

Stednavnets forled et flertal dativ af oldfrisisk stede i betyding (bo)sted. Andre oversvømmede landsbyer er Ejdum (vest for Vesterland) og Vardum (på det sydlige Sild).

Noter

Sild (ø)
Landsbyer
Lampeia

Lampeia ( græsk : Λάμπεια, før 1928: Δίβρη - Divri,  mellem 1928 og 1929: Πρινόφυτον - Prinofyton  ) er en bjerglandsby, et fællesskab og en tidligere kommune i den regionale enhed Elis, Vestgrækenland, Grækenland. Siden kommunalreformen i 2011 er den en del af kommunen Archaia Olympia, hvoraf den er en kommunal enhed. Kommunen har et areal på 72,4 km2. I 2011 var befolkningen i landsbyen 468, og i samfundet, som omfatter landsbyen Amygdali, 529.

Lampeia ligger syd for bjerget Erymanthos, i dalen af en biflod til floden Erymanthos . Dens højde er omkring 800 m over havets overflade.  Den græske nationalvej 33 ( Patras-Tripoli ) går igennem den. Lampeia er 4 km vest for Oreini, 9 km nordøst for Koumanis, 28 km nordøst for Olympia og 45 km syd for Patras.

Kilder og henvisninger 

 MyDivri.gr En fantastisk side med nyheder, fotos og historisk information om Divri (Δίβρη)/Lambia (Λαμπεία) (på græsk og engelsk)
 Antroni - Labeia (på græsk)
 Video fra ERT-programmet Traveling in Greece ( Menoume Ellada ) vist på ET1

Byer i Vestgrækenland
Movri

Movri () er en skovklædt bjergkæde i den regionale enhed Achaea, i periferien Vestgrækenland. Dets højeste punkt er 719 m over havets overflade.  Det dækker en del af de kommunale enheder Movri (opkaldt efter dette bjerg), Dymi, Larissos og Olenia, alle i Vest Achaea kommune. Det ligger omkring 30 km sydvest for Patras. Den højere bjergkæde Skollis ligger mod sydøst. Floden Larissos har sit udspring i Movri og løber mod vest.

Landsbyer omkring Movri er, fra nord med uret: Myrtos, Vythoulkas, Eleochori, Arla, Fostaina, Polylofo . Ano Velitses, Michoi, Agios Nikolaos Spaton, Mataragka, Riolos, Petas, Krinos .

Kilder og henvisninger 

Vestgrækenland
Bjerge i Grækenland
Panipak Wongpattanakit

Panipak Wongpattanakit (født 8. august 1997) er en thailandsk taekwondoudøver.

Hun vandt guld ved verdensmesterskaberne i taekwondo 2015 og har tidligere vundet guld fra de asiatiske mesterskaber og ungdoms-OL.

Hun repræsenterede også Thailand ved sommer-OL 2020 og vandt en guldmedalje i kvindernes 49 kg-stævne.

Referencer

Eksterne henvisninger 
 

Taekwondokæmpere fra Thailand
Deltagere for Thailand ved sommer-OL 2016
Olympiske mestre fra Thailand
Olympiske bronzemedaljevindere fra Thailand
Medaljevindere ved sommer-OL 2016
Medaljevindere ved sommer-OL 2020
Drangey

Drangey er en ubeboet vulkansk ø  midt i fjorden Skagafjörður i Island. Øen er en levning fra en 700 000 år gammel vulkan og består overvejende af vulkansk tuf. Den fremstår som en massiv fæstning af sten.

Øen  blev første gang nævnt i den islandske Grettes saga. Der blev den beskrevet som tilflugtsstedet for den fredløse Grette, som tilbragte sine sidste år der sammen med broderen Illugi og hans trælle Glaumur. Sent om sommeren i 1031 blev Grette snigmyrdet af Þorbjörn Öngull og hans mænd da han bogstavelig talt lå på dødslejet i hans hytte på øen.

Fugleliv og fangst 
Fuglelivet på Drangey er varieret og livlig og mange arter yngler her. De almindeligste arter er lomvie,  og lunde. Lomvien yngler i klipperne, mens alkefuglene for det meste foretrækker dybe sprækker under klipperne. Lunden graver huller på kanten af klipperne. Man finder også Ride og mallemuk som begge yngler på klipperne. Ravn og falk har også tilhold på øen.

Hvert forår har de lokale indbyggere taget til øen for at samle æg og fange fugle. De brugte reb for at klatre ned til de stejle klipper efter æg, mens fuglene blev fanget ved hjælp af tømmeflåder som var placeret i havet under klipperne. Flåderne var dækket med fuglefælder lavet af hestehår. Fangstmændene tog for det meste tilflugt i et skur på den sdlige del af øen. Fra dette område tog de også ud at fiske i deres både. I højsæsonen kunne der være optil 200 mænd i gang med fuglefangsten, og den totale fangst kunne være optil 200 000 fugle. Brugen af fælder ophørte i 1966.

Vulkaner i Island
Øer i Island
Torpsbruk

Torpsbruk, tidligere Pukaström, er et byområde i Alvesta kommun i Kronobergs län i Sverige.

Historie 
Torpsbruk blev anlagt ved Pukaån i 1862 som en industriby med højovn. Grundlæggeren af mineselskabet Gustafsberg var Johannes Ericsson i Lycke og nogle andre byboer. Malmen var dog af lav kvalitet, hvorfor et støberi og et mekanisk værksted blev anlagt som supplement. I løbet af de første år blev der blandt andet produceret komfurer, strygejern, plove og vaffeljern. I slutningen af 1870'erne påbegyndtes produktionen af lokomobiler og tærskeværker, fra 1875 organiseret som Torps Mekaniska Verkstads AB. Den patenterede lokomobil "Fenix" blev fremgangsrig. Firmaet blev Sveriges næststørste producent af lokomobiler og en af de fire største tærskeværksfabrikanter. Mellem 1910 og 1940'erne blev der produceret glødehovedmotorer til brug med petroleum og råolie af mærket "Ideal".

Værkstedet blev senere opkøbt af Stal-Laval og nedlagt. Værkstedslokalerne blev købt af Torsten Ullman AB, som i 1961 flyttede hele sin produktion til Moheda. Firmaet blev i 1967 købt af Finnveden AB. Nogle kulturhistorisk interessante bygninger såsom en industriherregård og en møllebygning findes stadigvæk.

Den 26. januar 2018 styrtede højovnen sammen.

Erhvervsliv 
Virksomhederne i Torpsbruk tæller blandt andet sengefabrikanten Vitanda Sängar, mediefirmaet Golem Film, køkkenfabrikanten Moheda Kök samt Torpatoffeln. Sidstnævnte firma blev grundlagt i 1973 og er en af Sveriges største tøffelproducenter.

Foreninger 
Torpsbruks Samhällsförening er en partipolitisk og religiøst uafhængig ideel forening. Foreningens formål er at iværksætte og samordne aktiviteter med det formål at fremme bysamfundets udvikling og indbyggernes trivsel.

Foreningen blev etableret den 8. juli 1953 under navnet Torpsbruks Fastighetsägareförening. Ved et bestyrelsesmøde den 11. december 1974 blev det besluttet at foreningen skulle omdannes og skifte navn til Torpsbruks Samhällsförening for at omfatte hele bysamfundet og ikke kun boligejerne.

Da IFK Torpsbruk nedlagde deres virksomhed, overtog Torpsbruks Samhällsförening fra 2010 fodboldplænen og klubhuset. Foreningen samarbejdede med SVT da man lavede en dokumentar om Torpsbruk som blev sendt den 17. august 1976. Et af foreningens større projekter var i 2009 at bygge et fibernet i eget regi for at holde omkostningerne nede og for at bysamfundet skulle få adgang til hurtigt internet. Nogle af de årlige aktiviteter som foreningen gennemfører er blandt andet juletræ og juletræsdans, majbål med fyrværkeri, pubaften samt den fælles forårsrengøring, som er en gammel tradition.

Idræt 
I årene 1952 til 2007 var fodboldholdet IFK Torpsbruk, som for det meste befandt sig i 6. division, aktivt og spillede på Torpsbruks IP.

Tennisspilleren Mats Wilander kommer fra byen.

Torpsbruk i litteraturen 
Forfatteren Margareta Strömstedt flyttede til Torpsbruk som barn i 1942, og hvordan bysamfundet så ud på det tidspunkt skildres i bogen Majken flyttar till Paradiset.

Kilder

Litteratur

Referencer 

Byer i Alvesta kommun
Sudaporn Seesondee

Sudaporn Seesondee (født 4. oktober 1991) er en thailandsk bokser.

Hun repræsenterede Thailand under sommer-OL 2020 i Tokyo, hvor hun vandt bronze i letvægt.

Referencer

Eksterne henvisninger 
 

Boksere fra Thailand 
Olympiske bronzemedaljevindere fra Thailand
Medaljevindere ved sommer-OL 2020
Erymanthos (flod)

Erymanthos (, ) er en flod i den vestlige del af Peloponnes i Grækenland. Dens udspring er på den sydlige skråning af bjerget Erymanthos, nær landsbyen Agrampela i den regionale enhed Achaea. Den løber mod syd gennem et klippelandskab og modtager flere små bifloder. Floden løber ind i et område rigt på fyrretræer og passerer flere små bjerglandsbyer, herunder Tripotama. Nedenfor Tripotama danner den grænsen mellem Elis og Arcadia og dermed mellem Vestgrækenland og Peloponnes. Den løber øst om Foloi egeskoven og munder ud i Alfeios 5 km vest for sammenløbet med Ladon, nær landsbyen Tripotamia.

Steder langs floden 

 Plaka
 Tripotama
 Paralongoi
 Achladini
 Tripotamien

Kilder og henvisninger 

Floder i Grækenland
Peloponnes
Søbæk (Slien)

Søbæk (dansk) eller Seebek (tysk) er et 1 km langt vandløb på halvøen Ø (Gade)-Sliminde i det østlige Angel i Sydslesvig. I administrativ henseende hører vandløbet under Masholm kommune i Slesvig-Flensborg kreds i den nordtyske deltstat Slesvig-Holsten. Søbækken slynger sig igennem halvøens brakvands-marsk og munder øst for landsbyen Masholm ved udkanten af havfugle-stationen på Ø ud i Slien. 

Bækken er første gang nævnt 1701. Forleddet er subst. sø, glda. siō.

Weblinks

Noter 

Slien
Vandløb i Sydslesvig
Minthi (bjerg)

Minthi () er et bjerg beliggende i det sydlige del af den regionale enhed Elis i det vestlige Peloponnes, Grækenland. Bjerget er opkaldt efter nymfen Minthe. Det er omkring 15 km langt (fra vest til øst), og omkring 10 km bredt. Dens højeste top er 1.345 moh. Det er beliggende mellem byerne Zacharo i vest og Andritsaina i øst. Neda-flodens dal danner dens sydlige grænse. Det hellige bjerg Lykaion ligger øst for Minthi. Skovene på Minthi led stor skade fra de græske skovbrande i 2007.

Kilder og henvisninger 

Bjerge i Grækenland
Peloponnes
Albert Holm

Albert Holm (født 22. juni 2003 i København) er en cykelrytter fra Danmark, der er på kontrakt hos .

Karriere 
Albert Holm begyndte som sin far Brian Holm at cykle hos Amager Cykle Ring.
Fra starten af 2020 skiftede han fra barndomsklubben til juniorholdet  på en etårig aftale. Den blev ved sæsonens afslutning forlænget, så den også var gældende for 2021.

Fra starten af 2022 skiftede Albert Holm til det danske kontinentalhold , hvor faren Brian Holm er medejer af holdet.

Referencer

Eksterne henvisninger 
 
 
 

Mandlige cykelryttere fra Danmark
Personer fra København